CELEX: 32016R2374
Language: hr
Date: 2016-10-12 00:00:00
Title: Delegirana uredba Komisije (EU) 2016/2374 оd 12. listopada 2016. o uspostavi plana za odbačeni ulov za ribolov određenih pridnenih vrsta u jugozapadnim vodama

23.12.2016   
            
            
               HR
            
            
               Službeni list Europske unije
            
            
               L 352/33
            
         DELEGIRANA UREDBA KOMISIJE (EU) 2016/2374
   оd 12. listopada 2016.
   o uspostavi plana za odbačeni ulov za ribolov određenih pridnenih vrsta u jugozapadnim vodama
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (1), a posebno njezin članak 15. stavak 6. te članak 18. stavke 1. i 3.,
   budući da:
   
               (1)
            
            
               Cilj Uredbe (EU) br. 1380/2013 postupno je napuštanje prakse odbacivanja ulova u svim ribarstvima Unije uvođenjem obveze iskrcavanja ulova vrsta koje podliježu ograničenjima ulova.
            
         
               (2)
            
            
               Člankom 15. stavkom 6. Uredbe (EU) br. 1380/2013 Komisiji se dodjeljuju ovlasti da donese planove za odbačeni ulov s pomoću delegiranog akta za razdoblje od najviše tri godine na temelju zajedničkih preporuka koje su izradile države članice nakon savjetovanja s relevantnim savjetodavnim vijećima.
            
         
               (3)
            
            
               Delegiranom uredbom (EU) 2015/2439 (2) Komisija je utvrdila plan za odbačeni ulov za ribolov određenih pridnenih vrsta u jugozapadnim vodama za razdoblje 2016. – 2018. nakon zajedničke preporuke koju su države članice dostavile u 2015.
            
         
               (4)
            
            
               Belgija, Španjolska, Francuska, Nizozemska i Portugal imaju izravan upravljački interes u ribarstvu u jugozapadnim vodama. Te su države članice 31. svibnja 2016. Komisiji dostavile zajedničku preporuku nakon savjetovanja sa Savjetodavnim vijećem za jugozapadne vode Relevantna znanstvena tijela dala su znanstvene doprinose koje je preispitao Znanstveni, tehnički i gospodarski odbor za ribarstvo (STECF). Mjere iz zajedničke preporuke u skladu su s člankom 18. stavkom 3. Uredbe (EU) br. 1380/2013 i stoga se mogu uključiti u ovu Uredbu.
            
         
               (5)
            
            
               U pogledu jugozapadnih voda, u skladu s člankom 15. stavkom 1. točkom (c) Uredbe (EU) br. 1380/2013, obveza iskrcavanja primjenjuje se na vrste koje definiraju ribarstvo najkasnije od 1. siječnja 2016.
            
         
               (6)
            
            
               Delegiranom uredbom (EU) 2015/2439 utvrđene su odredbe za uvođenje obveze iskrcavanja za ribolov određenih pridnenih vrsta u jugozapadnim vodama za razdoblje 2016. – 2018.
            
         
               (7)
            
            
               U skladu s novom zajedničkom preporukom koju su države članice dostavile u 2016., planom za odbačeni ulov od 2017. trebao bi biti obuhvaćen ribolov lista, oslića, grdobine i škampa (samo unutar područja rasprostranjenosti stokova koja se nazivaju funkcionalne jedinice) u zonama ICES-a VIII.a, b, d i e, škampa u zonama ICES-a VIII.c i IX.a (samo unutar funkcionalnih jedinica), lista i iverka u zoni ICES-a IX.a, oslića u zonama ICES-a VIII.c i IX.a i grdobine u zonama ICES-a VIII.a, b, c, d, e i IX.a.
            
         
               (8)
            
            
               U zajedničkoj preporuci predlaže se da se izuzeće od obveze iskrcavanja primjenjuje na ribolov škampa povlačnim mrežama u potpodručjima ICES-a VIII. i IX. za koje znanstveni dokazi pokazuju moguće visoke stope preživljavanja, uzimajući u obzir karakteristike alata kojima se ciljano lovi ova vrsta, ribolovne prakse i ekosustav. STECF je u svojoj ocjeni zaključio da najnoviji pokusi ukazuju na stope preživljavanja slične onima opaženima u prijašnjim studijama. Planirane su nove studije koje bi trebale pružiti dodatne informacije o očekivanim stopama preživljavanja u tom ribolovu. To bi izuzeće stoga trebalo uključiti u ovu Uredbu za 2017., uz dodavanje odredbe kojom se od predmetnih država članica zahtijeva da Komisiji dostave dodatne podatke iz tekućih ispitivanja kako bi se STECF-u omogućilo da u cijelosti ocijeni utemeljenost izuzeća.
            
         
               (9)
            
            
               Zajednička preporuka sadržava tri izuzeća de minimis od obveze iskrcavanja za određene vrste ribolova i do određene razine. Dokaze koje su dostavile države članice preispitao je STECF. STECF je zaključio da su u zajedničkoj preporuci navedeni obrazloženi argumenti u pogledu teškoće povećanja selektivnosti i nerazmjernih troškova postupanja s neželjenim ulovom. S obzirom na prethodno navedeno primjereno je utvrditi izuzeća de minimis u skladu s postocima predloženima u zajedničkoj preporuci te u granicama dopuštenima člankom 15. stavkom 1. Uredbe (EU) br. 1380/2013.
            
         
               (10)
            
            
               Izuzeće de minimis za list do najviše 5 % ukupnog godišnjeg ulova te vrste plovilima koja se koriste za ciljani ulov te vrste u zonama ICES-a VIII.a i VIII.b povlačnim mrežama s gredom i pridnenim povlačnim mrežama temelji se na činjenici da je održiva povećanja selektivnosti vrlo teško postići. STECF je zaključio da su popratne informacije dovoljne da opravdaju to izuzeće. Stoga bi to izuzeće trebalo uključiti u ovu Uredbu.
            
         
               (11)
            
            
               Izuzeće de minimis za list do najviše 3 % ukupnog godišnjeg ulova te vrste plovilima koja se koriste za ciljani ulov te vrste u zonama ICES-a VIII.a i VIII.b trostrukim i jednostrukim mrežama stajaćicama temelji se na činjenici da je održiva povećanja selektivnosti vrlo teško postići. STECF je zaključio da su popratne informacije dovoljne da opravdaju to izuzeće. Stoga bi to izuzeće trebalo uključiti u ovu Uredbu.
            
         
               (12)
            
            
               Izuzeće de minimis za oslić do najviše 7 % u 2017. i 6 % u 2018. ukupnog godišnjeg ulova te vrste plovilima koja se koriste za ciljani ulov te vrste u potpodručjima ICES-a VIII. i IX. povlačnim mrežama temelji se na činjenici da je održiva povećanja selektivnosti vrlo teško postići. STECF je zaključio da dostavljene dodatne informacije o selektivnosti nisu sadržavale dodatne dokaze koji ukazuju na to da je selektivnost za predmetne metiere vrlo teško postići. Stoga je potrebno poduzeti dodatne radnje kako bi se poboljšala utemeljenost tog izuzeća. To izuzeće stoga treba uključiti u ovu Uredbu za 2017., odnosno samo na godinu dana i uz uvjet da države članice dostave poboljšane informacije u prilog izuzeću koje će ocijeniti STECF.
            
         
               (13)
            
            
               Delegiranu uredbu (EU) 2015/2439 stoga bi trebalo staviti izvan snage i zamijeniti novom Uredbom.
            
         
               (14)
            
            
               Budući da mjere predviđene ovom Uredbom izravno utječu na gospodarske aktivnosti povezane sa sezonom ribolova plovila Unije i na njezino planiranje, ova bi Uredba trebala stupiti na snagu neposredno nakon objave. Trebala bi se primjenjivati od 1. siječnja 2017.,
            
         DONIJELA JE OVU UREDBU:
   Članak 1.
   Provedba obveze iskrcavanja
   Obveza iskrcavanja predviđena člankom 15. stavkom 1. Uredbe (EU) br. 1380/2013 primjenjuje se u potpodručjima ICES-a VIII., IX. i X. te zonama CECAF-a 34.1.1, 34.1.2 i 34.2.0 na ribolov utvrđen u Prilogu ovoj Uredbi.
   Članak 2.
   Izuzeće na temelju stope preživljavanja
   1.   Izuzeće od obveze iskrcavanja predviđeno člankom 15. stavkom 4. točkom (b) Uredbe (EU) br. 1380/2013 za vrste za koje znanstveni dokazi pokazuju visoke stope preživljavanja primjenjuje se na škamp (Nephrops norvegicus) ulovljen u potpodručjima ICES-a VIII. i IX. povlačnim mrežama (oznake alata (3): OTB, OTT, PTB, TBN, TBS, TB, OT, PT i TX).
   2.   Države članice koje imaju izravan upravljački interes u jugozapadnim vodama moraju do 1. svibnja 2017. dostaviti dodatne znanstvene informacije u prilog izuzeću iz stavka 1. Znanstveni, tehnički i gospodarski odbor za ribarstvo (STECF) ocijenit će dostavljene znanstvene informacije do 1. rujna 2017.
   Članak 3.
   Izuzeća de minimis
   1.   Odstupajući od članka 15. stavka 1. Uredbe (EU) br. 1380/2013, mogu se odbaciti sljedeće količine:
   
               (a)
            
            
               za oslić (Merluccius merluccius), do najviše 7 % u 2017. i do najviše 6 % u 2018. ukupnog godišnjeg ulova te vrste plovilima koja se koriste povlačnim mrežama i mrežama potegačama (oznake alata: OTT, OTB, PTB, OT, PT, TBN, TBS, TX, SSC, SPR, TB, SDN, SX i SV) za ciljani ulov te vrste u potpodručjima ICES-a VIII. i IX.;
            
         
               (b)
            
            
               za list (Solea solea), do najviše 5 % ukupnog godišnjeg ulova te vrste plovilima koja se koriste povlačnim mrežama s gredom (oznaka alata: TBB) i pridnenim povlačnim mrežama (oznake alata: OTB, OTT, PTB, TBN, TBS, TBB, OT, PT i TX) za ciljani ulov te vrste u zonama ICES-a VIII.a i VIII.b;
            
         
               (c)
            
            
               za list (Solea solea), do najviše 3 % ukupnog godišnjeg ulova te vrste plovilima koja se koriste trostrukim i jednostrukim mrežama stajaćicama (oznake alata: GNS, GN, GND, GNC, GTN, GTR i GEN) za ciljani ulov te vrste u zonama ICES-a VIII.a i VIII.b;
            
         2.   Države članice koje imaju izravan upravljački interes u jugozapadnim vodama moraju do 1. svibnja 2017. Komisiji dostaviti dodatne podatke o odbačenom ulovu i druge relevantne znanstvene informacije u prilog izuzeću iz stavka 1. točke (a). Znanstveni, tehnički i gospodarski odbor za ribarstvo (STECF) te će podatke i informacije ocijeniti do 1. rujna 2017.
   Članak 4.
   Plovila koja podliježu obvezi iskrcavanja
   Države članice u skladu s kriterijima navedenima u Prilogu ovoj Uredbi utvrđuju plovila koja podliježu obvezi iskrcavanja za svaku vrstu ribolova.
   Plovila koja su podlijegala obvezi iskrcavanja za određene vrste ribolova u 2016. i dalje podliježu obvezi iskrcavanja za te vrste ribolova.
   Do 31. prosinca 2016. predmetne države članice Komisiji i drugim državama članicama putem sigurnog web-mjesta Unije za kontrolu ribarstva dostavljaju popise plovila utvrđenih u skladu sa stavkom 1. za svaku vrstu ribolova iz Priloga. Te popise redovito ažuriraju.
   Članak 5.
   Stavljanje izvan snage
   Delegirana uredba (EU) 2015/2439 stavlja se izvan snage.
   Članak 6.
   Stupanje na snagu
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se od 1. siječnja 2017. do 31. prosinca 2018.
   Članak 4. primjenjuje se od dana stupanja na snagu ove Uredbe.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. listopada 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 354, 28.12.2013., str. 22.
   
   
      (2)  Delegirana uredba Komisije (EU) 2015/2439 оd 12. listopada 2015. o uspostavi plana za odbačeni ulov za ribolov određenih pridnenih vrsta u jugozapadnim vodama (SL L 336, 23.12.2015., str. 36.).
   
      (3)  Oznake ribolovnih alata navedene u ovoj Uredbi definirala je Organizacija Ujedinjenih naroda za hranu i poljoprivredu.
   
      PRILOG
      
         Ribolov koji podliježe obvezi iskrcavanja
      
      (a)   Ribolov u zonama ICES-a VIII.a, b, d i e
      
                  Ribolov (vrsta)
               
               
                  Oznaka alata
               
               
                  Opis ribolovnog alata
               
               
                  Veličina oka
               
               
                  Vrsta koja se iskrcava
               
            
                  List
                  (Solea solea)
               
               
                  OTB, OTT, PTB, TBN, TBS, TB, OT, PT, TX
               
               
                  Sve pridnene povlačne mreže
               
               
                  Veličina oka 70–100 mm
               
               
                  Svi ulovi lista
               
            
                  TBB
               
               
                  Sve povlačne mreže s gredom
               
               
                  Veličina oka 70–100 mm
               
            
                  GNS, GN, GND, GNC, GTN, GTR, GEN
               
               
                  Sve trostruke i jednostruke mreže stajaćice
               
               
                  Veličina oka 100 mm ili veća
               
            
                  Oslić
                  (Merluccius merluccius)
               
               
                  OTT, OTB, PTB, SDN, OT, PT, TBN, TBS, TX, SSC, SPR, TB, SX, SV
               
               
                  Sve pridnene povlačne mreže i mreže potegače
               
               
                  Veličina oka 100 mm ili veća
               
               
                  Svi ulovi oslića
               
            
                  LL, LLS
               
               
                  Svi parangali
               
               
                  Sve
               
            
                  GNS, GN, GND, GNC, GTN, GEN
               
               
                  Sve jednostruke mreže stajaćice
               
               
                  Veličina oka 100 mm ili veća
               
            
                  Grdobina
                  (Lophiidae)
               
               
                  GNS, GN, GND, GNC, GTN, GEN
               
               
                  Sve jednostruke mreže stajaćice
               
               
                  Veličina oka 200 mm ili veća
               
               
                  Svi ulovi grdobine
               
            
                  Škamp (Nephrops norvegicus)
                  samo unutar funkcionalnih jedinica
               
               
                  OTB, OTT, PTB, TBN, TBS, TB, OT, PT, TX
               
               
                  Sve pridnene povlačne mreže
               
               
                  Veličina oka 70 mm ili veća
               
               
                  Svi ulovi škampa
               
            (b)   Ribolov u zonama ICES-a VIII.c i IX.a
      
                  Ribolov (vrsta)
               
               
                  Oznaka alata
               
               
                  Opis ribolovnog alata
               
               
                  Veličina oka
               
               
                  Obveza iskrcavanja
               
            
                  Grdobina
                  (Lophiidae)
               
               
                  GNS, GN, GND, GNC, GTN, GEN
               
               
                  Sve jednostruke mreže stajaćice
               
               
                  Veličina oka 200 mm ili veća
               
               
                  Svi ulovi grdobine
               
            
                  Škamp
                  (Nephrops norvegicus)
                  samo unutar funkcionalnih jedinica
               
               
                  OTB, PTB, OTT, TBN, TBS, OT, PT, TX TB
               
               
                  Sve pridnene povlačne mreže
               
               
                  Veličina oka 70 mm ili veća
               
               
                  Svi uloviškampa
               
            
                  Oslić
                  (Merluccius merluccius)
               
               
                  OTT, OTB, PTB, OT, PT, TBN, TBS, TX, SSC, SPR, TB, SDN, SX, SV
               
               
                  Sve pridnene povlačne mreže i mreže potegače
               
               
                  Plovila koja ispunjavaju sve sljedeće kriterije:
                  
                              1.
                           
                           
                              Koriste se veličinom oka od 70 mm ili većom.
                           
                        
                              2.
                           
                           
                              Ukupni iskrcani ulov oslića u razdoblju 2014.–2015. (1) čini: više od 5 % svih iskrcanih vrsta i više od 5 metričkih tona.
                           
                        
               
                  Svi ulovioslića
               
            
                  GNS, GN, GND, GNC, GTN, GEN
               
               
                  Sve jednostruke mreže stajaćice
               
               
                  Veličina oka 80 – 99 mm
               
            
                  LL, LLS
               
               
                  Svi parangali
               
               
                  Udica veća od 3,85 cm +/– 1,15 cm po dužini i 1,6 cm +/– 0,4 cm po širini
               
            (c)   Ribolov u zoni ICES-a IX.a
      
                  Ribolov (vrsta)
               
               
                  Oznaka alata
               
               
                  Opis ribolovnog alata
               
               
                  Veličina oka
               
               
                  Obveza iskrcavanja
               
            
                  List (Solea solea) i iverak (Pleuronectes platessa)
               
               
                  GNS, GN, GND, GNC, GTN, GTR, GEN
               
               
                  Sve trostruke i jednostruke mreže stajaćice
               
               
                  Veličina oka 100 mm ili veća
               
               
                  Svi ulovilistai iverka
               
            
         (1)  Referentno razdoblje bit će ažurirano u sljedećim godinama, tj. u 2018. referentno razdoblje bit će 2015. i 2016.